ai4bharat/Pralekha huggingface dataset:
કાપડ મંત્રાલય
કેબિનેટે કપાસની મોસમ  2014-15 થી 2020-21 દરમિયાન કપાસ માટે MSP કામગીરી હેઠળ નુકસાનની ભરપાઈ કરવા માટે લાગતા ખર્ચને મંજૂરી આપી
મંત્રીમંડળે વર્ષ 2014-15થી વર્ષ 2020-21 સુધી કપાસની સિઝનો માટે ભારતીય કપાસ પંચ ને રૂ. 17,408.85 કરોડના ટેકાના ભાવની મંજૂરી આપી
પ્રધાનમંત્રી શ્રી નરેન્દ્ર મોદીના નેતૃત્વમાં આર્થિક બાબતો પરની મંત્રીમંડળીય સમિતિએ વર્ષ 2014-15થી વર્ષ 2020-21  કપાસની સિઝનો માટે ભારતીય કપાસ પંચ ને રૂ. 17,408.85 કરોડના કટિબદ્ધ ટેકાના ભાવ માટે એની મંજૂરી આપી દીધી છે.
કપાસનું વાવેતર કરતાં ખેડૂતોના હિતો જાળવવા કપાસ વર્ષ 2014-15થી 2020-21માં કપાસના ભાવ એમએસપી  પર પહોંચતાં ટેકાના ભાવે ખરીદી કરવાની કામગીરીને ઝડપથી હાથ ધરવામાં આવી છે. એના અમલીકરણથી દેશની આર્થિક પ્રવૃત્તિમાં કપાસના ખેડૂતોની સર્વસમાવેશકતામાં વધારો થયો છે. ટેકાના ભાવની કામગીરી કપાસનાં ભાવને સ્થિરતા આપવામાં મદદરૂપ થાય છે અને ખેડૂતોની ચિંતા દૂર કરે છે.
કપાસ સૌથી મહત્વપૂર્ણ રોકડિયા પાકો પૈકીનો એક છે તથા કપાસની ખેતી કરતાં આશરે 58 લાખ ખેડૂતોને સતત આજીવિકા આપવામાં મહત્વપૂર્ણ ભૂમિકા ભજવે છે. કપાસની ખેતી તથા કોટન પ્રોસિંગ અને વેપાર જેવી સંલગ્ન પ્રવૃત્તિઓમાં 400થી 500 લાખ લોકો સંકળાયેલા હોય છે.
કપાસની સિઝન 2020-21 દરમિયાન 133 લાખ હેક્ટરમાં કપાસનું વાવેતર થયું હતું અને તેમાં 360 લાખ ગાંસડી કપાસનું ઉત્પાદન થયું હતું, જે દુનિયામાં કપાસના કુલ ઉત્પાદનનો આશરે 25 ટકા હિસ્સો છે. ભારત સરકાર સીએસીપીની ભલામણોને આધારે સીડ કોટન  માટે એમએસપી  નક્કી કરે છે.
ભારત સરકારે સેન્ટ્રલ નોડલ એજન્સી તરીકે સીસીઆઈની નિમણૂક કરી છે અને જ્યારે કપાસની કિંમત એમએસપીથી ઘટી જાય, ત્યારે સીસીઆઈને કોઈ પણ પ્રકારની જથ્થાત્મક ટોચમર્યાદા વિના ખેડૂતો પાસેથી તમામ એફએક્યુ ગ્રેડના કપાસની ખરીદી કરીને કપાસમાં એમએસપી હાથ ધરવાની કામગીરી સુપરત કરી છે. કપાસની કિંમતમાં ઘટાડાથી ખેડૂતોને નુકસાનમાંથી બચાવવા એમએસપી કામગીરી હાથ ધરવામાં આવે છે.
એમએસપી કામગીરી સાર્વભૌમિક રીતે થતી હોવાથી દેશમાં કપાસના ખેડૂતોને કપાસનું વાવેતર કરવામાં તેમના સ્થાયી હિતો જાળવવા પ્રોત્સાહન મળશે, જેથી ભારત ગુણવત્તાયુક્ત કપાસ માટે આત્મનિર્ભર બનશે. કપાસ સ્પિનિંગ ઉદ્યોગ માટે કાચી સામગ્રી છે. સીસીઆઈએ કપાસનું વાવેતર કરતાં તમામ 11 રાજ્યોમાં એની માળખાગત સુવિધાઓ સજ્જ કરી દીધી છે તેમજ 143 જિલ્લાઓમાં 474 ખરીદી કેન્દ્રો ખોલ્યાં છે.
કપાસની છેલ્લી બે સિઝન માં વૈશ્વિક મહામારી દરમિયાન સીસીઆઈએ દેશમાં ઉત્પાદન થયેલા કપાસનો આશરે 1/3 હિસ્સા ખરીદી કરી હતી એટલે કે 200 લાખ ગાંસડીની ખરીદી કરી હતી તથા આશરે 40 લાખ ખેડૂતોના બેંક ખાતાઓમાં સીધા રૂ. 55,000/-થી વધારે જમા કર્યા હતા.
કપાસની ચાલુ સિઝન એટલે કે 2021-22 માટે સીસીઆઈએ કપાસનું વાવેતર કરતાં તમામ 11 રાજ્યોમાં પર્યાપ્ત તમામ વ્યવસ્થાઓ કરી છે, જેમાં 450થી વધારે ખરીદીકેન્દ્રોમાં પર્યાપ્ત કર્મચારીઓ ગોઠવ્યાં છે, જેથી એમએસપી કામગીરીને ઉચિત રીતે પૂર્ણ કરી શકાય.
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રી આજે બેંકૉકમાં સામુદાયિક કાર્યક્રમ ‘સ્વાસ્દી પીએમ મોદી’ને સંબોધિત કરશે
પ્રધાનમંત્રી શ્રી નરેન્દ્ર મોદી ભારતીય સમયાનુસાર આજે સાંજે 6 કલાકે સામુદાયિક કાર્યક્રમ ‘સ્વાસ્દી પીએમ મોદી’ને સંબોધિત કરશે. થાઇલેન્ડમાં વસતા ભારતીય સમુદાયના લોકો આ કાર્યક્રમમાં ભાગ લેશે.
RP
(Visitor Counter : 110
રેલવે મંત્રાલય
મંત્રીમંડળે સોહના- માનેસર- ખરખૌડા થઇને પલવલથી સોનીપત સુધી હરિયાણા ઓર્બિટલ રેલ કોરિડોર પરિયોજનાને મંજૂરી આપી
પરિયોજનાની કુલ લંબાઇ ~ 121.7 કિમી છે
આ પરિયોજનાનો અમલ રેલવે મંત્રાલય દ્વારા હરિયાણા રાજ્ય સરકાર સાથે મળીને શરૂ કરવામાં આવેલી સંયુક્ત સાહસ કંપની હરિયાણા રેલ ઇન્ફ્રાસ્ટ્રક્ચર વિકાસ નિગમ લિમિટેડ  દ્વારા કરવામાં આવશે
આનાથી દિલ્હી તરફ ના જતો હોય તેવો ટ્રાફિક ડાઇવર્ટ કરી શકાશે અને તેનાથી NCRના પેટા પ્રદેશ હરિયાણા રાજ્યમાં મલ્ટી-મોડલ લોજિસ્ટિક્સ હબનો વિકાસ કરવામાં મદદ મળશે
આ પરિયોજના અંદાજે રૂ. 5,617 કરોડના ખર્ચે પૂરી થશે અને પ્રસ્તાવિત રૂપે આગામી 5 વર્ષમાં પૂરી કરવાનું આયોજન છે
પ્રધાનમંત્રી શ્રી નરેન્દ્ર મોદીની અધ્યક્ષતામાં આર્થિક બાબતોની મંત્રીમંડળ સમિતિ દ્વારા સોહના-માનેસર-ખરખૌડા થઇને પલવલથી સોનીપત સુધીની હરિયાણા ઓર્બિટલ રેલ કોરિડોર પરિયોજનાને મંજૂરી આપવામાં આવી છે.
આ રેલવે લાઇન પલવલથી શરૂ થશે અને હાલના હરિયાણા કાલન સ્ટેશન  પૂરી થશે. આનાથી હાલના પાટલી સ્ટેશન , સુલતાનપુર સ્ટેશન  અને અસૌધા સ્ટેશન  તરફના માર્ગ માટે કનેક્ટિવિટી મળશે.
અમલીકરણ
આ પરિયોજનાનો અમલ રેલવે મંત્રાલય દ્વારા હરિયાણા રાજ્ય સરકાર સાથે મળીને શરૂ કરવામાં આવેલી સંયુક્ત સાહસ કંપની હરિયાણા રેલ ઇન્ફ્રાસ્ટ્રક્ચર વિકાસ નિગમ લિમિટેડ  દ્વારા કરવામાં આવશે. આ પરિયોજના રેલવે મંત્રાલય, હરિયાણા સરકાર અને ખાનગી હિતધારકોની સંયુક્ત ભાગીદારીમાં રહેશે.
આ પરિયોજના અંદાજે રૂપિયા 5,617 કરોડના ખર્ચે પૂરી થશે. લગભગ પાંચ વર્ષમાં આ પરિયોજનાનું કામ પૂર્ણ થવાનું અનુમાન છે.
ફાયદા
હરિયાણાના પલવલ, નુહ, ગુરુગ્રામ, ઝાજ્જર અને સોનીપત જિલ્લાઓને આ રેલવે લાઇનથી ફાયદો થશે.
આનાથી દિલ્હી તરફ ના જતો હોય તેવો ટ્રાફિક ડાઇવર્ટ કરવાની સુવિધા મળી શકશે જેથી NCRમાં ટ્રાફિકનું ભારણ ઘટશે અને તેનાથી NCRના પેટા પ્રદેશ હરિયાણા રાજ્યમાં મલ્ટી મોડલ લોજિસ્ટિક્સ હબ વિકસાવવામાં મદદ મળી શકશે. આનાથી આ પ્રદેશને સમર્પિત ફ્રેઇટ કોરિડોર નેટવર્કને વિના અવરોધે હાઇસ્પીડ કનેક્ટવિટી પૂરી પાડી શકાશે અને તેના પરિણામરૂપે NCRમાંથી ભારતના વિવિધ બંદરો તરફ EXIM ટ્રાફિક માટે પરિવહનમાં ખર્ચ અને સમય બંનેની બચત થઇ શકશે, માલસામાનના નિકાસમાં વધુ સ્પર્ધાત્મકતા આવશે. આ કાર્યદક્ષ પરિવહન કોરિડોર તેમજ અન્ય પહેલથી 'મેક ઇન ઇન્ડિયા' મિશન પરિપૂર્ણ કરવા માટે બહુરાષ્ટ્રીય ઉદ્યોગોને પોતાના વિનિર્માણ એકમો ઉભા કરવા માટે આકર્ષી શકાય તેવું ઇન્ફ્રાસ્ટ્રક્ચર તૈયાર કરી શકાશે. આ પરિયોજનાથી હરિયાણા રાજ્યમાં અત્યાર સુધી સેવાઓથી વંચિત રહેલા વિસ્તારો પણ આવરી લેવાશે જેથી હરિયાણા રાજ્યમાં આર્થિક અને સામાજિક પ્રવૃત્તિઓને વેગ મળશે. આ બહુલક્ષી પરિવહન પરિયોજનાથી પરવડે તેવા દરે અને ઝડપથી આવનજાવન, ગુરુગ્રામ ઉપરાંત અન્ય ઔદ્યોગિક પ્રદેશો જેમકે માનેસર, સોહના, ફારુખનગર, ખરખૌડા અને સોનીપતમાંથી અલગ-અલગ દિશાઓમાં લાંબા અંતરની મુસાફરીની સુવિધા પણ ઉપલબ્ધ થઇ શકશે.
અંદાજે 20,000 મુસાફરો દૈનિક ધોરણે આ લાઇન પરથી મુસાફરી કરી શકશે અને દર વર્ષે લગભગ 50 મિલિયન ટન માલસામનના ટ્રાફિકની પણ અહીંથી આવનજાવન શક્ય થશે.
પૃષ્ઠભૂમિ
રાષ્ટ્રીય રાજધાની પ્રદેશના ટકાઉક્ષમ વિકાસ અને દિલ્હી વિસ્તારમાં હાલમાં ભારતીય રેલવેના નેટવર્કમાં થઇ રહેલા ટ્રાફિકનું ભારણ ઓછુ કરવા માટે દિલ્હીમાંથી પસાર થાય તેવો પલવલથી સોનીપત સુધીનો ઓર્બિટલ રેલ કોરિડોર ખૂબ જ મહત્વપૂર્ણ ઇન્ફ્રાસ્ટ્રક્ચર પરિયોજના છે. આ પરિયોજનાની ગોઠવણી પશ્ચિમી પરીઘીય  એક્સપ્રેસ-વેની બાજુમાં છે અને છેલ્લા કેટલાક સમયથી વિચારાધીન છે. આ પરિયોજના હાલમાં દિલ્હીમાંથી નીકળતા અને હરિયાણા રાજ્યમાંથી પસાર થતા રેલવેના તમામ રૂટ તેમજ સમર્પિત ફ્રેઇટ કોરિડોર નેટવર્ક સાથે કનેક્ટિવિટી ધરાવશે.
SD/GP/BT
(Visitor Counter : 168
પ્રધાનમંત્રીનું કાર્યાલય
લોકશાહી માટેની સમિટમાં પ્રધાનમંત્રી શ્રી નરેન્દ્ર મોદી દ્વારા રાષ્ટ્રીય નિવેદન
મહાનુભાવો,
નમસ્કાર
આ સમિટમાં વિશ્વની સૌથી મોટી લોકશાહીનું પ્રતિનિધિત્વ કરતા મને ગર્વ થાય છે. આપણી સાંસ્કૃતિક પ્રકૃતિમાં લોકશાહીની ભાવના અખંડ છે. છેક 2500 વર્ષો પૂર્વે લિચ્છવિ અને શાક્ય જેવા ચૂંટાયેલા પ્રજાસત્તાક શહેર-રાજ્યો ભારતમાં પાંગર્યાં. આ જ લોકતાંત્રિક ભાવના 10મી સદીના “ઉત્તરિમેરૂર” શિલાલેખમાં દેખાય છે જેમાં લોકતાંત્રિક સહભાગિતાના સિદ્ધાંતો સંહિતાકાર થયા હતા. આ જ લોકતાંત્રિક ભાવના અને પ્રકૃતિએ પ્રાચીન ભારતને સૌથી સમૃદ્ધમાંનું એક બનાવ્યું. વસાહતી શાસનની સદીઓ ભારતીય લોકોનાં લોકતાંત્રિક સ્વરૂપને દબાવી શકી નહીં. ભારતની આઝાદી સાથે તે ફરી સંપૂર્ણ અભિવ્યક્તિ સાથે જોવા મળ્યું અને છેલ્લાં 75 વર્ષોમાં લોકતાંત્રિક રાષ્ટ્ર-નિર્માણમાં અજોડ ગાથા તરફ દોરી ગયું.
આ ગાથા તમામ ક્ષેત્રોમાં અભૂતપૂર્વ સામાજિક-આર્થિક સમાવેશની છે. આ ગાથા આરોગ્ય, શિક્ષણ અને માનવ સુખાકારીમાં અકલ્પનીય વ્યાપ સાથે સતત સુધારણાની છે. ભારત ગાથાનો વિશ્વને એક જ સંદેશ છે. તે એ કે લોકશાહી આપી શકે છે, તે એ કે લોકશાહીએ આપ્યું છે અને લોકશાહી સદા માટે આપવાનું ચાલુ રાખશે.
મહાનુભાવો,
બહુપક્ષીય ચૂંટણીઓ, સ્વતંત્ર ન્યાયત6ટ્ર અને મુક્ત મીડિયા જેવી માળખાગત વિશેષતાઓ- લોકશાહીનાં મહત્ત્વનાં સાધનો છે. તેમ છતાં, લોકશાહીની મૂળ તાકાત આપણા નાગરિકો અને આપણા સમાજોની અંદર રહેલી ભાવના અને લાક્ષણિકતામાં રહેલી છે. લોકશાહી માત્ર લોકોની, લોકો દ્વારા, લોકો માટે જ નથી પણ લોકોની સાથે, લોકોની અંદર પણ છે.
મહાનુભાવો,
વિશ્વનાં જુદાંજુદાં ભાગોએ લોકતાંત્રિક વિકાસના જુદાજુદા માર્ગો અનુસર્યા છે. એવું ઘણું છે જે આપણે એકબીજા પાસેથી શીખી શકીએ. આપણે આપણી લોકતાંત્રિક પદ્ધતિઓ અને પ્રણાલિઓને સતત સુધારતા રહેવાની જરૂર છે. અને, આપણે સમાવેશતા, પારદર્શિતા, માનવ ગરિમા, જવાબદાર ફરિયાદ નિવારણ અને સત્તાના વિકેન્દ્રીકરણને સતત વધારતા રહેવાની જરૂર છે.
આ પરિપ્રેક્ષ્યમાં, આજની સભા લોકશાહીઓ વચ્ચે સહકાર આગળ વધારવા સમયસરનો મંચ પૂરો પાડે છે. મુક્ત અને ન્યાયી ચૂંટણીઓ યોજવામાં અને નવીન ડિજિટલ ઉપાયોથી શાસનના તમામ ક્ષેત્રોમાં પારદર્શિતા વધારવામાં ભારતને પોતાની કુશળતા વહેંચવામાં ખુશી થશે. આપણે સોશિયલ મીડિયા અને ક્રિપ્ટો-કરન્સીઝ જેવી ઉદભવતી ટેકનોલોજીઓ માટે સંયુક્ત રીતે વૈશ્વિક નિયમો ઘડવા જ રહ્યા જેથી તેનો ઉપયોગ લોકશાહીની ઉપેક્ષા માટે નહીં પણ એને સશક્ત કરવા માટે થાય.
મહાનુભાવો,
ભેગા મળીને કાર્ય કરવાથી, લોકશાહીઓ આપણા નાગરિકોની આકાંક્ષાઓને પહોંચી વળી શકે છે અને માનવજાતની લોકતાંત્રિક પ્રકૃતિને ઉજવી શકે છે. આ ઉચ્ચ પ્રયાસમાં ભારત સાથી લોકશાહીઓ સાથે જોડાવા તૈયાર થઈ ઊભું છે.
આભાર. ખૂબ ખૂબ ધન્યવાદ
SD/GP/JD
(
ગૃહ મંત્રાલય
કેબિનેટે ભારત અને ગઠબંધન ફોર ડિઝાસ્ટર રેઝિલિએન્ટ ઈન્ફ્રાસ્ટ્રક્ચર  વચ્ચેના હેડક્વાર્ટર એગ્રીમેન્ટ ને બહાલી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે આજે 22મી ઓગસ્ટ, 2022ના રોજ હસ્તાક્ષર કરાયેલ ભારત સરકાર  અને ગઠબંધન ફોર ડિઝાસ્ટર રેઝિલિયન્ટ ઈન્ફ્રાસ્ટ્રક્ચર  વચ્ચેના હેડક્વાર્ટર એગ્રીમેન્ટ ને બહાલી આપવા માટે મંજૂરી આપી છે.
CDRI ની શરૂઆત ભારતના માનનીય પ્રધાનમંત્રી દ્વારા 23મી સપ્ટેમ્બર, 2019 ના રોજ ન્યુયોર્ક ખાતે સંયુક્ત રાષ્ટ્ર ક્લાયમેટ એક્શન સમિટ દરમિયાન કરવામાં આવી હતી. તે ભારત સરકાર દ્વારા શરૂ કરાયેલ એક મોટી વૈશ્વિક પહેલ છે અને તેને આબોહવા પરિવર્તન અને આપત્તિ સ્થિતિસ્થાપકતાની બાબતોમાં વૈશ્વિક નેતૃત્વની ભૂમિકા મેળવવાના ભારતના પ્રયાસો તરીકે જોવામાં આવે છે.
28ઓગસ્ટ, 2019 ના રોજ, કેબિનેટે નવી દિલ્હીમાં તેના સહાયક સચિવાલય સાથે CDRIની સ્થાપનાને મંજૂરી આપી હતી અને ભારત સરકારની 2019-20 થી 2023-24 સુધીના 5 વર્ષના સમયગાળામાં CDRIને રૂ.480 કરોડની નાણાકીય સહાય માટે પણ મંજૂરી આપી હતી.
ત્યારબાદ, 29મી જૂન, 2022ના રોજ, કેબિનેટે સીડીઆરઆઈને આંતરરાષ્ટ્રીય સંસ્થા તરીકે માન્યતા આપવા અને યુએન એક્ટ , 1947ની કલમ-3 હેઠળ વિચારણા મુજબ સીડીઆરઆઈ મુક્તિ, પ્રતિરક્ષા અને વિશેષાધિકારો આપવા માટે હેડક્વાર્ટર એગ્રીમેન્ટ  પર હસ્તાક્ષર કરવાની મંજૂરી આપી હતી.
કેબિનેટના નિર્ણયના અનુસંધાનમાં, 22મી ઓગસ્ટ, 2022ના રોજ GoI અને CDRI વચ્ચે HQA પર હસ્તાક્ષર કરવામાં આવ્યા હતા.
CDRI એ રાષ્ટ્રીય સરકારો, યુએન એજન્સીઓ અને કાર્યક્રમો, બહુપક્ષીય વિકાસ બેંકો અને ફાઇનાન્સિંગ મિકેનિઝમ્સ, ખાનગી ક્ષેત્ર, શૈક્ષણિક અને જ્ઞાન સંસ્થાઓની વૈશ્વિક ભાગીદારી છે જેનો હેતુ આબોહવા અને આપત્તિના જોખમો માટે ઇન્ફ્રાસ્ટ્રક્ચર સિસ્ટમ્સની સ્થિતિસ્થાપકતાને પ્રોત્સાહન આપવાનો છે, જેનાથી ટકાઉ વિકાસ સુનિશ્ચિત થાય છે.
તેની શરૂઆતથી, એકત્રીસ  દેશો, છ  આંતરરાષ્ટ્રીય સંસ્થાઓ અને બે  ખાનગી ક્ષેત્રની સંસ્થાઓ CDRIના સભ્ય બન્યા છે. CDRI આર્થિક રીતે અદ્યતન દેશો, વિકાસશીલ દેશો અને આબોહવા પરિવર્તન અને આપત્તિઓ માટે સૌથી વધુ સંવેદનશીલ દેશોને આકર્ષીને સતત તેની સદસ્યતાનું વિસ્તરણ કરી રહ્યું છે.
ગોલ અને સીડીઆરઆઈ વચ્ચેના હસ્તાક્ષરિત મુખ્યમથક કરારની બહાલી, યુનાઈટેડ નેશન્સ  અધિનિયમ, 1947ની કલમ-3 હેઠળ વિચારણા મુજબ મુક્તિ, પ્રતિરક્ષા અને વિશેષાધિકારોની મંજૂરી આપશે. આંતરરાષ્ટ્રીય સ્તરે તેના કાર્યોને વધુ અસરકારક રીતે હાથ ધરે છે.
YP/GP/JD
(Visitor Counter : 78
સંરક્ષણ મંત્રાલય
કોરોનાવાયરસ  સામેની લડાઇમાં ભારતીય વાયુ સેનાનો સતત સહકાર
નોવલ કોરોનાવાયરસ સામે દેશ લડી રહ્યો છે ત્યારે ભારતીય વાયુ સેના દ્વારા રાજ્ય સરકારોને તબીબી પૂરવઠો પહોંચાડવા માટે માલસામાનનું પરિવહન કરીને તેમજ આ બીમારીના ફેલાવાને અસરકારક અને કાર્યદક્ષ રીતે નિયંત્રણમાં લાવવા માટે વિવિધ એજન્સીઓને સાથ આપીને આ લડાઇમાં પૂરતો સહકાર આપવામાં આવે છે.
છેલ્લા કેટલાક દિવસમાં ભારતીય વાયુ સેનાએ નોડલ પોઇન્ટ્સથી પૂર્વોત્તરમાં મણીપૂર, નાગાલેન્ડ અને ગંગટોક પ્રદેશો સુધી; તેમજ જમ્મુ અને કાશ્મીર અને લદ્દાખ કેન્દ્ર શાસિત પ્રદેશોમાં આવશ્યક તબીબી વસ્તુઓનો પૂરવઠો એરલિફ્ટ કર્યો છે. આ ઉપરાંત, 06 એપ્રિલ 2020ના રોજ An-32 એરક્રાફ્ટ દ્વારા ચેન્નઇથી ભૂવનેશ્વર સુધી ICMRના 3500 કિલો તબીબી ઉપકરણોના જથ્થાને પહોંચાડવામાં આવ્યો હતો. ઓડિશામાં પરીક્ષણની લેબ અને સુવિધા ઉભી કરવા માટે આ જથ્થો પહોંચાડવામાં આવ્યો હતો.
ભારતીય વાયુ સેનાએ કોવિડ-19 સામેની લડાઇમાં સક્રીયપણે સહાયક કામગીરીના ભાગરૂપે તબીબી પૂરવઠા અને ઉપકરણો ટૂંકા સમયમાં જ વાયુ માર્ગે પહોંચાડવા નોડલ પોઇન્ટ્સ પર પોતાના એરક્રાફ્ટ તૈનાત કર્યા છે.
RP
(
સ્વાસ્થ્ય અને પરિવાર કલ્યાણ મંત્રાલય
NEGVAC દ્વારા કરવામાં આવેલી નવી ભલામણો કેન્દ્રીય આરોગ્ય મંત્રાલયે સ્વીકારી
NEGVAC દ્વારા કરવામાં આવેલી નવી ભલામણો અનુસાર, બીમારીમાંથી સાજા થયા પછી 3 મહિના સુધી કોવિડ-19 રસીકરણ મુલતવી રાખવું
જો પહેલા ડોઝ પછી કોવિડનો ચેપ લાગ્યો હોય તો, કોવિડ-19 બીમારીથીમાં તબીબી રીતે સાજા થયા પછી ત્રણ મહિના સુધી બીજો ડોઝ લેવાનું મુલતવી રાખવું
સ્તનપાન કરાવતી તમામ મહિલાઓને રસીકરણ કરાવવાની ભલામણ
કોવિડ-19 રસીકરણ પહેલાં રસી પ્રાપ્ત કરનારા લાભાર્થીનું રેપિડ એન્ટિજેન પરીક્ષણ  દ્વારા સ્ક્રિનિંગ કરવાની જરૂર નથી
કોવિડ-19 રસીકરણ માટે રાષ્ટ્રીય નિષ્ણાત સમૂહ  દ્વારા કોવિડ-19 રસીકરણ સંબંધે નવી ભલામણો કેન્દ્રીય આરોગ્ય અને પરિવાર કલ્યાણ મંત્રાલયને આપવામાં આવી છે. કોવિડ-19 મહામારીના કારણે સર્જાઇ રહેલી પરિસ્થિતિ અને ઉભરી રહેલા વૈશ્વિક વૈજ્ઞાનિક પુરાવા અને અનુભવોના આધારે આ નવી ભલામણો તૈયાર કરવામાં આવી છે.
કેન્દ્રીય આરોગ્ય અને પરિવાર કલ્યાણ મંત્રાલયે આ ભલામણો સ્વીકારી છે જે નીચે ઉલ્લેખ કર્યા અનુસાર છે અને તમામ રાજ્યો તેમજ કેન્દ્રશાસિત પ્રદેશોને પણ આ ભલામણો મોકલી આપવામાં આવી છે:
નીચે ઉલ્લેખ કરેલી પરિસ્થિતિમાં કોવિડ-19 રસીકરણ મુલતવી રાખવું:
-
- જે વ્યક્તિને SARS-2 કોવિડ-19 બીમારી થઇ હોવાનું લેબોરેટરીમાં પુરવાર થયું હોય: બીમારીમાંથી સાજા થયા બાદ 3 મહિના સુધી કોવિડ-19ની રસી લેવાનું મુલતવી રાખવું.
- SARS-2 કોવિડ-19ના એવા દર્દીઓ કે જેમને એન્ટી- SARS-2 મોનોક્લોનલ એન્ટીબોડી અથવા કોન્વેલેસેન્ટ પ્લાઝ્મા આપવામાં આવ્યા હોય: હોસ્પિટલમાંથી રજા આપ્યા પછી 3 મહિના સુધી કોવિડ-19ની રસી લેવાનું મુલતવી રાખવું.
- એવી વ્યક્તિઓ કે જેમણે કોવિડ-19 રસીનો પ્રથમ ડોઝ લીધા પછી કોવિડ-19નો ચેપ લાગ્યો હોય અને રસીના ડોઝનું શેડ્યૂલ પૂરું કરવાનું બાકી હોય: કોવિડ-19ની બીમારીમાંથી તબીબી રીતે સાજા થયા પછી 3 મહિના સુધી બીજો ડોઝ લેવાનું મુલતવી રાખવું.
- કોઇપણ ગંભીર સાધારણ બીમારી કે જેમાં હોસ્પિટલમાં દાખલ કરવાની અથવા ICU સંભાળ લેવાની જરૂર હોય તેવા લોકોએ કોવિડ-19ની રસી લેતા પહેલાં 4-8 અઠવાડિયા રાહ જોવી જોઇએ.
કોઇપણ વ્યક્તિ કોવિડ-19ની રસી લીધા પછી અથવા જો કોવિડ-19થી પીડિત હોય તો, RT-PCR નેગેટીવ આવ્યા પછી 14 દિવસ બાદ રક્તદાન કરી શકે છે.
સ્તનપાન કરાવતી તમામ મહિલાઓને રસીકરણ કરાવવાની ભલામણ કરવામાં આવી છે.
કોવિડ-19 રસીકરણ પહેલાં રસી પ્રાપ્ત કરનારા લાભાર્થીનું રેપિડ એન્ટિજેન પરીક્ષણ  દ્વારા સ્ક્રિનિંગ કરવાની જરૂર નથી.
ગર્ભવતી મહિલાઓને કોવિડ-19 રસીકરણ કરાવવા સંદર્ભે, આ બાબત હજુ પણ પ્રતિકારકતા પર રાષ્ટ્રીય ટેકનિકલ સલાહકાર સમૂહ  પાસે ચર્ચા અને વધુ વિચારવિમર્શ હેઠળ છે.
કેન્દ્રીય આરોગ્ય મંત્રાલયે રાજ્યો અને કેન્દ્રશાસિત પ્રદેશોને લેખિતમાં જણાવ્યું છે કે, તેઓ સંબંધિત અધિકારીઓને આ ભલામણો સંદર્ભે નિર્દેશો આપે અને તેના અસરકારક અમલ માટે જરૂરી પગલાં લે. રાજ્યોને સલાહ આપવામાં આવી છે કે, સેવા પ્રદાતાઓ અને સામાન્ય જનતામાં માહિતી અને કમ્યુનિકેશનની તમામ ચેનલો દ્વારા સ્થાનિક ભાષામાં માહિતીના અસરકારક પ્રસારનું કાર્ય સુનિશ્ચિત કરવામાં આવે. રાજ્યોને તમામ સ્તરે રસીકરણ સ્ટાફને તાલીમ પૂરી પાડવાની પણ સલાહ આપવામાં આવી છે.
SD/GP/JD
(Visitor Counter : 308
મંત્રીમંડળ
મંત્રીમંડળે બીજા વિશ્વયુદ્ધનાં પીઢ સૈનિકો, ઇમરજન્સી કમિશન ઓફિસર , શોર્ટ સર્વિસ કમિશન ઓફિસર્સ અને વહેલાસર નિવૃત્તિ લેનારાઓને એક્સ-સર્વિસમેન કોન્ટ્રિબ્યુટરી હેલ્થ સ્કીમ  હેઠળ મેડિકલ સુવિધાઓનો લાભ આપવાનો નિર્ણય લીધો
40,000થી વધારે લોકોને લાભ થશે
પ્રધાનમંત્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળની બેઠકમાં આજે બીજા વિશ્વયુદ્ધમાં સામેલ થયેલા પીઢ સૈનિકો, ઇમરજન્સી કમિશન ઓફિસર્સ , શોર્ટ સર્વિસ કમિશન ઓફિસર  અને વહેલાસર નિવૃત્તિ લેનારા સૈનિકોને એક્સ-સર્વિસમેન કોન્ટ્રિબ્યુટરી હેલ્થ સ્કીમ ની સુવિધા આપવાનો નિર્ણય લેવામાં આવ્યો છે.
પરિણામ સ્વરૂપે ઇસીએચએસ હેઠળ અત્યાર સુધી આવરી ન લેવાયેલા 43,000થી વધારે વ્યક્તિઓને ઇસીએચએસની સુવિધાઓ દેશભરમાં 425થી વધારે ઇસીએચએસ પોલિક્લિનિક્સ, 2500 જોડાયેલી ખાનગી હોસ્પિટલો અને તમામ સરકારી હોસ્પિટલોમાં રોકડ રહિત મેડિકલ સારવારનો લાભ આપશે.
વિશેષ વિતરણ તરીકે યુદ્ધની વિધવાઓને ઇસીએચએસમાં જોડાવા માટેના એક વાર નાણાકીય યોગદાનમાંથી મુક્તિ આપવામાં આવશે .
એનડીએ સરકારે એપ્રિલ, 2003માં શરૂ કરેલી ઇસીએચએસ ભૂતપૂર્વ સૈનિક પેન્શનર્સ, તેમનાં આશ્રિતો અને અન્ય થોડી શ્રેણીઓમાં 54 લાખ સૈનિકોને ગુણવત્તાયુક્ત મેડિકેર સુવિધા પ્રદાન કરે છે.
ભૂતપૂર્વ સૈનિકોનાં કલ્યાણ માટે પગલાં:
સરકારે શરૂઆતથી આપણા બહાદુર ભૂતપૂર્વ સૈનિકોનાં કલ્યાણ માટેની નીતિઓ અપનાવી છે. આજનો નિર્ણય આ દિશામાં વધુ એક સીમાચિહ્નરૂપ પગલું છે. ભૂતપૂર્વ સૈનિકોએ દેશનાં રક્ષણ માટે અમૂલ્ય સેવા આપી છે.
ચાર દાયકાથી વધારે સમયથી વિલંબિંત ભૂતપૂર્વ સૈનિકો માટેની ‘વન રેન્ક વન પેન્શન’ માટેની માગણીનો અમલ થવાથી 20 લાખથી વધારે ભૂતપૂર્વ સૈનિકોને યોજના અંતર્ગત રૂ. 35,000 કરોડથી વધારે ભંડોળ મળ્યું છે. સરકારના ભૂતપૂર્વ સૈનિકો માટેનાં અન્ય કલ્યાણકારી પગલાંઓમાં પેન્શનમાં 40 ટકા સુધીનો વધારો, વહેલાસર નિવૃત્તિ લેનાર સૈનિકો માટે વિકલાંગતા પેન્શન, વાસ્તવિક નિયંત્રણરેખા, નિયંત્રણરેખા અને આંતરરાષ્ટ્રીય સરહદ પર યુદ્ધમાં નુકસાનની ભરપાઈ કરવા માટે વળતર, નવરચિત આર્મી બેટલ કેઝ્યુઆલિટીઝ વેલ્ફેર ફંડ મારફતે સર્વોચ્ચ બલિદાન પર સૈનિકોને નાણાકીય સહાય, કામચલાઉ ધોરણે રહેમરાહે મળતાં ભથ્થામાં વધારો, ભૂતપૂર્વ ખલાસીઓને સ્પેશિયલ પેન્શન અને અત્યાર સુધી નિવૃત્ત થયેલા 30,000થી વધારે નિવૃત્ત સૈનિકોને 36 પ્રકારની રોજગારીમાં કૌશલ્ય વિકાસની તાલીમ સામેલ છે.
J.Khunt/GP/RP
(Visitor Counter : 169
પ્રધાનમંત્રીનું કાર્યાલય
પ્રધાનમંત્રીએ ભાવિના પટેલને પેરાલિમ્પિક્સમાં તેમના પ્રદર્શન માટે અભિનંદન પાઠવ્યા
પ્રધાનમંત્રી શ્રી નરેન્દ્ર મોદીએ ભાવિના પટેલને પેરાલિમ્પિક્સમાં તેમના પ્રદર્શન માટે અભિનંદન આપ્યા છે અને આવતીકાલે તેમની સફળતા માટે દેશના સમર્થનથી અવગત કરાવ્યા છે.
પ્રધાનમંત્રીએ ટ્વિટ કર્યું:
"અભિનંદન ભાવિના પટેલ! તમે શાનદાર રમ્યા.
સમગ્ર દેશ તમારી સફળતા માટે પ્રાર્થના કરી રહ્યો છે અને આવતીકાલે તમારા માટે જયકાર કરશે. તમારું શ્રેષ્ઠ આપો અને કોઈપણ દબાણ વગર રમો. તમારી સિદ્ધિઓ સમગ્ર રાષ્ટ્રને પ્રેરણા આપે છે."
SD/GP/BT
(
પ્રધાનમંત્રીનું કાર્યાલય
પ્રધાનમંત્રીએ સંસદનાં બજેટ સત્ર પર સર્વપક્ષીય બેઠકને સંબોધન કર્યું
સરકાર કૃષિ કાયદા પર 22 જાન્યુઆરીના રોજ જે વલણ ધરાવતી હતી એવું જ વલણ ધરાવે છે અને કૃષિ મંત્રીની દરખાસ્તો પણ હજુ ઊભી છેઃ પ્રધાનમંત્રી
પ્રધાનમંત્રીએ સંસદની કામગીરી વ્યવસ્થિત ચાલે એનાં મહત્વનો પુન:રોચ્ચાર કર્યો
પ્રધાનમંત્રી શ્રી નરેન્દ્ર મોદીએ 30 જાન્યુઆરી, 2021ના રોજ સંસદના બજેટ સત્ર પર સર્વપક્ષીય બેઠકને સંબોધન કર્યું હતું.
પ્રધાનમંત્રીએ મહાત્મા ગાંધીની પુણ્યતિથિ પર તેમને શ્રદ્ધાંજલિ આપી હતી. તેમણે કહ્યું હતું કે, આપણે પૂજ્ય બાપૂના સ્વપ્નો સાકાર કરવા માટે આતુર રહેવું જોઈએ. તેમણે આજે સવારે અમેરિકામાં મહાત્મા ગાંધીની પ્રતિમાને નુકસાન પહોંચાડવાના કૃત્યને વખોડી નાંખ્યું હતું અને જણાવ્યું હતું કે, આ પ્રકારનું ધૃણાનું વાતાવરણ આપણી પૃથ્વી પર આવકારદાયક નથી.
પ્રધાનમંત્રીએ ખાતરી આપી હતી કે, સરકાર ખુલ્લા મને કૃષિ કાયદાઓના મુદ્દે વાટાઘાટ કરી રહી છે. તેમણે કહ્યું હતું કે, સરકારનું વલણ 22 જાન્યુઆરીએ જે હતું એ જ છે અને કૃષિ મંત્રીએ રજૂ કરેલી દરખાસ્તો હજુ પણ સ્વીકારી શકાય એમ છે. તેમણે ભારપૂર્વક જણાવ્યું હતું કે, કૃષિ મંત્રીને એક ફોન કરીને વાટાઘાટો આગળ વધારી શકાય છે.
26મી જાન્યુઆરીના રોજ રાજધાનીમાં બનેલી કમનસીબ ઘટનાઓ પર નેતાઓની વાત પર પ્રધાનમંત્રીએ જણાવ્યું હતું કે, કાયદો એનું કામ કરશે.
પ્રધાનમંત્રીએ જણાવ્યું હતું કે, સરકાર બેઠકમાં નેતાઓએ ઉઠાવેલા મુદ્દા પર વિગતવાર ચર્ચા કરવા તૈયાર છે. તેમણે સંસદની કામગીરી વ્યવસ્થિત ચાલે અને ગૃહના મંચ પર વિસ્તૃત ચર્ચા કરવાનું મહત્વ ફરી સમજાવ્યું હતું. તેમણે ઉમેર્યું હતું કે, સંસદની કામગીરીમાં અવારનવાર વિક્ષેપ ઊભો થવાથી નાનાં પક્ષોને મુશ્કેલી પડશે, કારણ કે તેમને રજૂઆત કરવા માટે પર્યાપ્ત સમય નહીં મળે. તેમણે કહ્યું હતું કે, સંસદની કામગીરી બરોબર ચાલે એ સુનિશ્ચિત કરવાની જવાબદારી મોટા પક્ષોની છે. સંસદની કામગીરીમાં વિક્ષેપ ન થવો જોઈએ, જેથી નાનાં રાજકીય પક્ષોના પ્રતિનિધિઓ સંસદમાં તેમનો મત રજૂ કરી શકે.
પ્રધાનમંત્રીએ ઘણા ક્ષેત્રોમાં આંતરરાષ્ટ્રીય હિતને આગળ વધારવા ભારત કેવી ભૂમિકા ભજવી શકે છે એ વિશે વાત કરી હતી. તેમણે ભારતીયોની કુશળતા અને ઉત્કૃષ્ટતાનો સંદર્ભ આપ્યો હતો, જે આંતરરાષ્ટ્રીય સમૃદ્ધિ માટે બહુસ્તરીય પ્રેરકબળ બની શકશે.
પ્રધાનમંત્રીનું કાર્યાલય
પ્રધાનમંત્રી શ્રીએ UPI ચૂકવણીઓની વધતી જતી લોકપ્રિયતા બાદ આનંદ વ્યક્ત કર્યો કારણ કે ભારત ડિસેમ્બર 2022 માં ₹12.8 લાખ કરોડના મૂલ્યના 782 કરોડ UPI વ્યવહારોના સીમાચિહ્ન સુધી પહોંચ્યું
ડિજિટલ પેમેન્ટ સ્વીકારવા બદલ સાથી ભારતીયોની પ્રશંસા કરે છે
પ્રધાનમંત્રી શ્રી નરેન્દ્ર મોદીએ ડિજિટલ પેમેન્ટને સ્વીકારવા બદલ સાથી ભારતીયોની પ્રશંસા કરી છે કારણ કે ભારત ડિસેમ્બર 2022માં ₹12.8 લાખ કરોડના મૂલ્યના 782 કરોડ UPI ટ્રાન્ઝેક્શનના માઇલસ્ટોન સુધી પહોંચ્યા હતું.
ફિનટેક નિષ્ણાત દ્વારા ટ્વીટ થ્રેડ શેર કરીને, પ્રધાનમંત્રીએ ટ્વીટ કર્યું;
“મને ગમે છે કે તમે UPIની વધતી લોકપ્રિયતા કેવી રીતે બહાર લાવી છે. ડિજિટલ પેમેન્ટ સ્વીકારવા બદલ હું મારા સાથી ભારતીયોની પ્રશંસા કરું છું! તેઓએ તકનીકી અને નવીનતા માટે નોંધપાત્ર અનુકૂલનક્ષમતા દર્શાવી છે.
YP/GP/JD
(
પેટ્રોલિયમ અને કુદરતી ગેસ મંત્રાલય
સ્થાનિક કૃષિ ક્ષેત્ર, પર્યાવરણીય લાભો, આયાત નિર્ભરતા ઘટાડવા અને વિદેશી વિનિમયમાં બચત પર ધ્યાન કેન્દ્રિત કરીને કેન્દ્ર ઇથેનોલ બ્લેન્ડેડ પેટ્રોલ  કાર્યક્રમને પ્રોત્સાહન આપે છે.
ભૂતકાળમાં પ્રોત્સાહક પહેલને પગલે કેન્દ્રએ 2030 થી 2025-26 દરમિયાન પેટ્રોલમાં ઇથેનોલના 20% સંમિશ્રણનો લક્ષ્યાંક નક્કી કર્યો
પેટ્રોલિયમ અને કુદરતી ગેસ રાજ્ય મંત્રી શ્રી રામેશ્વર તેલીએ આજે રાજ્યસભામાં એક પ્રશ્નના લેખિત જવાબમાં માહિતી આપી હતી કે સરકાર સ્થાનિક કૃષિ ક્ષેત્રને પ્રોત્સાહન આપવા, , વિદેશી વિનિમયમાં આયાત નિર્ભરતા અને બચત ઘટાડવી. પર્યાવરણીય લાભો પ્રદાન કરવાના વ્યાપક ઉદ્દેશ્યો સાથે ઇથેનોલ બ્લેન્ડેડ પેટ્રોલ  કાર્યક્રમને પ્રોત્સાહન આપી રહી છે. સરકારે બાયોફ્યુઅલ પરની રાષ્ટ્રીય નીતિ - 2018 ને પણ સૂચિત કર્યું છે જેમાં દેશમાં 2030 સુધીમાં પેટ્રોલમાં ઇથેનોલના 20% અને ડીઝલમાં બાયોડીઝલના 5% મિશ્રણનું સૂચક લક્ષ્ય નક્કી કરવામાં આવ્યું છે. ઇથેનોલના પુરવઠાની બાજુએ પ્રોત્સાહક પહેલના આધારે, સરકારે 2030 થી 2025-26 સુધીમાં પેટ્રોલમાં ઇથેનોલના 20% મિશ્રણના લક્ષ્યને આગળ વધાર્યું છે.
ઇથેનોલ ઉત્પાદકોના ફાયદા માટે સરકાર દ્વારા લેવામાં આવેલા પગલાંમાં ઇથેનોલ ઉત્પાદન માટે બહુવિધ શેરડી અને અનાજ આધારિત ફીડસ્ટોકને મંજૂરી આપવી, ફીડસ્ટોક મુજબની મહેનતાણું ઇથેનોલ પ્રાપ્તિની કિંમતો નક્કી કરવી, અનુપાલન ઉદ્યોગો  અધિનિયમ, 1951 દાખલ કરવો, અવિરત ઉત્પાદનનો સમાવેશ થાય છે. સમગ્ર દેશમાં ઇથેનોલનો સંગ્રહ અને હિલચાલ, ઇથેનોલનું ઉત્પાદન વધારવા અને EBP પ્રોગ્રામને પ્રોત્સાહન આપવા માટે EBP પ્રોગ્રામ માટે ઇથેનોલને 5% ના સૌથી નીચા GST સ્લેબ દર હેઠળ લાવવું અને વૃદ્ધિ અને વૃદ્ધિ માટે 2018, 2019, 2020 અને 2021 દરમિયાન વ્યાજ સબવેન્શન સ્કીમ્સ રજૂ કરવી. દેશમાં ઇથેનોલ ઉત્પાદન ક્ષમતા. ઓઇલ માર્કેટિંગ કંપનીઓ એ ખાધવાળા રાજ્યોમાં સમર્પિત ઇથેનોલ પ્લાન્ટ સ્થાપવા સંભવિત પ્રોજેક્ટ સમર્થકો સાથે લાંબા ગાળાના ઇથેનોલ ઓફ-ટેક કરારો પર પણ હસ્તાક્ષર કર્યા છે.
SD/GP/MR
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 158
પ્રધાનમંત્રીનું કાર્યાલય
પ્રધાનમંત્રીએ દેશભરના રસી ઉત્પાદકો સાથે સંવાદ કર્યો
પ્રધાનમંત્રી શ્રી નરેન્દ્ર મોદીએ આજે વીડિયો કોન્ફરન્સિંગના માધ્યમથી દેશભરના રસી ઉત્પાદકો સાથે સંવાદ કર્યો હતો. તેમણે રસી ઉત્પાદકોની સિદ્ધિઓ અને પ્રોફેશનલિઝમ બદલ તેમની પ્રશંસા કરી હતી. પ્રધાનમંત્રી મોદીએ કહ્યું હતું કે, આપણા રસી ઉદ્યોગની સૌથી મોટી તાકાત તેનું ‘સામર્થ્ય, સંસાધન અને સેવાભાવ’ છે અને આ એવી બાબતો છે જે ભારતને આખી દુનિયામાં રસીનું અગ્રણી બનાવે છે.
આપણા રસી ઉત્પાદકોની ક્ષમતાઓમાં વિશ્વાસ મૂકીને પ્રધાનમંત્રી મોદીએ કહ્યું હતું કે, સરકારે હવે 1 મેથી તમામ પુખ્ત ઉંમરના લોકો માટે રસીકરણ કાર્યક્રમને મંજૂરી આપી દીધી છે. તેમણે રસી ઉત્પાદકોને અનુરોધ કર્યો હતો કે, તેઓ સતત પોતાની ઉત્પાદનની ક્ષમતાઓ વધારે જેથી દેશમાં આપણા નાગરિકોનું શક્ય હોય એટલા ઓછા સમયમાં રસીકરણ થઇ શકે. તેમણે આપણા વૈજ્ઞાનિકોએ નવી રસીઓ તૈયાર કરવા માટે કરેલા પ્રયાસોની પણ પ્રશંસા કરી હતી.
પ્રધાનમંત્રીએ વિક્રમી સમયમાં જ નવી રસી તૈયાર કરવાનો અને તેના ઉત્પાદનનો શ્રેય તેમને આપ્યો હતો. અહીં ઉત્પાદિત થયેલી રસી સૌથી સસ્તી છે તે બાબતનો ઉલ્લેખ કરતા પ્રધાનમંત્રીએ કહ્યું હતું કે, ભારતમાં દુનિયાનો સૌથી મોટો રસીકરણ કાર્યક્રમ ચાલી રહ્યો છે.
પ્રધાનમંત્રી મોદીએ ટિપ્પણી કરી હતી કે, આ રસીના વિકાસ અને ઉત્પાદનની સમગ્ર પ્રક્રિયા દરમિયાન, દેશે ‘મિશન કોવિડ સુરક્ષા’ હેઠળ સતત જાહેર-ખાનગી ભાગીદારીની ભાવના સાથે કામ કર્યું છે અને રસી તૈયાર કરવાની આરંભથી અંત સુધીની ઇકોસિસ્ટમનું નિર્માણ કર્યું છે. પ્રધાનમંત્રીએ જણાવ્યું હતું કે, સરકારે તમામ રસી ઉત્પાદકોને શક્ય હોય તેવી તમામ મદદ પૂરી પાડવાનું અને લોજિસ્ટિક સહકાર આપવાનું સુનિશ્ચિત કરવાની સાથે સાથે રસીને મંજૂરી આપવાની પ્રક્રિયા પણ ઝડપી અને વૈજ્ઞાનિક કરી છે. તેમણે એવી પણ ખાતરી આપી હતી કે, હાલમાં જે વેક્સિન કેન્ડિડેટ્સ  પરીક્ષણના તબક્કા હેઠળ છે તેમના માટે શક્ય હોય તેવો તમામ સહકાર અને મંજૂરીની સરળ પ્રક્રિયા સુનિશ્ચિત કરવામાં આવશે.
પ્રધાનમંત્રીએ કહ્યું હતું કે, આપણા ખાનગી ક્ષેત્રની આરોગ્ય માળખાગત સુવિધાએ કોવિડ-19 મહામારી સામેની દેશની આ જંગમાં ખૂબ જ મોટી ભૂમિકા નિભાવી છે અને આવનારા દિવસોમાં ખાનગી ક્ષેત્ર રસીકરણ કવાયતમાં પણ વધુ સક્રિય ભૂમિકા નિભાવશે. આના માટે હોસ્પિટલો અને ઉદ્યોગ વચ્ચે બહેતર સંકલનની જરૂર પડશે.
રસીના ઉત્પાદકોએ 18 વર્ષથી વધુ ઉંમરના તમામ નાગરિકો માટે રસીકરણની મંજૂરી આપવાના સરકારના નિર્ણય બદલ તેમજ વધુ પ્રોત્સાહકો અને લવચિકતા માટે લેવામાં આવેલા વિવિધ પગલાં બદલ પ્રધાનમંત્રીનો આભાર માન્યો હતો. તેમણે રસીના વિકાસ અને ઉત્પાદન સુધીની સમગ્ર પ્રક્રિયા દરમિયાન ભારત સરકાર તરફથી પ્રાપ્ત થયેલા સહકારમાં પ્રધાનમંત્રીએ સંભાળેલા નેતૃત્ત્વની પણ પ્રશંસા કરી હતી. તેમણે રસીના ઉત્પાદનમાં વૃદ્ધિ, આગામી સમયમાં આવી રહેલા રસીના કેન્ડિડેટ્સ અને નવા વેરિઅન્ટ્સ સંબંધિત સંશોધન બાબતે તેમના આયોજનો વિશે પણ ચર્ચા કરી હતી.
SD/GP/JD
(
પ્રધાનમંત્રીનું કાર્યાલય
પ્રધાનમંત્રી શ્રીએ લોકોને લોહરી પર શુભેચ્છા પાઠવી
પ્રધાનમંત્રી શ્રી નરેન્દ્ર મોદીએ લોહરીના અવસર પર લોકોને શુભેચ્છા પાઠવી છે.
એક ટ્વીટમાં, પ્રધાનમંત્રી શ્રીએ કહ્યું;
"અદ્ભુત લોહરી! આ તહેવાર આપણા સમાજમાં સંવાદિતાની ભાવનાને વધુ પ્રગાઢ કરે. ચારે બાજુ ખુશીઓ રહે."
YP/GP/JD
(